**Măicuţa**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Să-ţi intre Soarele mereu, în casă,

Pe frunte să îţi dea o sărutare.."

-Aşa-i vorbea o mamă credincioasă

Cu doru-n glas... cu inim-arzatoare,

Copilului, ce singur era-n lume

Căci mama lui, stătea într-un spital

Luptând cu boala-n duh de rugăciune...

Iar doctorii i-au spus că-i la final...

Privindu-şi fiul, lacrimile calde

Se tot strângeau în ochii de azur...

Simţindu-şi inima ce greu o arde

Ea îşi cuprinse fiul , împrejur,

Dorind, acele clipe-o veşnicie

Să stea pe loc.. să-şi ţină-n braţe, fiul...

Dar ştie.. nu-i decât vremelnicie

Şi fi-va doar, cum a vorbit, Stăpânul...

"Copile drag, îmi eşti singura floare

Ce am purtat-o-n suflet, tot mereu..

De când erai micuţ, te-am pus pe Cale

Şi ţi-am vorbit mereu de Dumnezeu...

De când erai micuţ, dorit-am Harul

Să îl primeşti în inima ta mare...

Căci mântuirea este din cer, Darul...

Prin Jertfa lui Isus primeşti iertare!

Să porţi iubirea Lui, în al tău suflet

Curată haina s-o păstrezi, mereu...

Când mergi prin lumea asta, al tău umblet,

Să fie pentru Cer, copilul meu...

Eu moştenire n-am, să-ţi las avere,

Şi nici a lumii mare, bogăţie...

Căci lucrurile lumii-s efemere..

Dar vreau să porţi în suflet, bucurie...

Şi pacea, biruinţa adunată,

Urcând mereu pe treptele de Har...

Căci Domnul nu te lasa niciodată,

Cu El vei birui orice hotar!

Mereu te-v-a-nsoti ruga duioasă

Şi lacrima ascunsă în năframă

Mereu, îţi va fi dor de a ta casă

Purtând în suflet dor adânc de mamă...

Oriunde-ai fi, priveşte către ceruri..

Oricât de mare-ar fi durerea ta,

Când vei vedea cum porumbeii-n stoluri

Se-avântă către cer, să ştii aşa:

Isus e cea mai mare Bogăţie

Ce ţi-a fost dată pe acest pământ

Curând, curând, spre-a Lui Împărăţie

Ne va răpi, la Glasul Lui cel Sfânt!

Isus îţi este Tată şi-ţi e Mamă

De El, nimic nu te va despărţi...

Trăieşte doar prin lume, luând seamă

S-auzi Trâmbiţa, când El va veni!

Iar Cerul este Casa veşniciei

Ce te atrage-n mrejul ei, divin

Când vei zbura pe plaiul bucuriei,

Vei fi cu mine, dragul meu copil...

Îţi las ca moştenire Bogăţia

O moştenire scrisă în Cuvânt...

Tu ştii cum Domnul mi-a dat bucuria

Venirii tale, pe acest pământ!

Cand te-am primit..O, clipe divine,

Atunci am fost atat de mângâiată

Si-n zile reci şi calde şi senine,

Tu mi-ai fost binecuvântarea, dată,

De sus... din cerul sfânt al veşniciei...

Şi-acum... nu plânge.. cerul e senin

Curând la mine va veni solie

Ca să mă ducă-n cerul cel divin...

Pe-acest pământ eu mult am iubit, cerul...

Si ştii cum îţi vorbeam mereu de el..

Cum Domnul mi-a dăruit Adevărul

Punând în degetul meu, Sfânt Inel...

Păstrează-ţi viaţa ta mereu curată

Şi Duhul Lui să-ţi umple inima...

Acolo-n ceruri, ne-om vedea odată

Purtând în suflet sfânta pace-a Sa!"

Aşa-i vorbea măicuţa în tăcere,

Cu ochii-n lacrimi,surâzând,amar...

Privindu-şi fiul,parcă nici durere

Nu mai simţea...Pe el,la sfant altar,

Îl aducea în rugă..lacrimi multe

Curgeau din ochii ei calzi şi senini..

O, cât ar dori el să-I mai asculte

Cuvintele ce i-au adus alin..

O, cât ar dori el,să-i vadă chipul

Spunandu-i: "sfatul tau nu l-am uitat,

Măicuţa mea...Dar când va veni timpul,

Ne-om intâlni in Marele Palat!"

14.12.2014

(refacuta!)